ai4bharat/Pralekha huggingface dataset:
کیمیکلز اور فرٹیلائزر کی وزارت
فارماسیوٹیکل محکمے کی طرف سے تمام التوا میں پڑے معاملات نمٹانے کی خصوصی مہم کاآغاز
التوا میں پڑے معاملات کو نمٹانے کی دوسری خصوصی مہم کے تحت فارماسیوٹیکل محکمے نے پردھان منتری بھارتیہ جن اوشدھی پری یوجناکو عمل میں لانا شروع کیا ہے۔ محکمے سے منسلک نیشنل فارماسیوٹیکل پرائسنگ اتھارٹی  کا دفتر ، خودمختار تنظیمیں جیسے سات نیشنل انسٹی ٹیوٹ آف فارماسیوٹیکل ایجوکیشن اینڈ فارما سیوٹیکل لمیٹیڈ ، بنگال کیمیکلز اینڈ فارما سیوٹیکلس لمیٹیڈ، ہندوستان اینٹی بایوٹک لمیٹیڈ  اور محکمے کی سرپرستی میں کام کرنے والی سوسائٹی پی ایم بی آئی جوش وخروش کے ساتھ اس مہم میں شامل ہیں۔
محکمے نے خصوصی صفائی مہم کیلئے ملک بھر میں سات ہزار مقامات کی نشاندہی کی، یہ مقامات خاص طور پر پردھان منتری بھارتیہ جن اوشدھی کیندر  ہیں جو ملک بھر میں سرگرم عمل ہیں۔ یہ مراکز عوامی نمائندوں کے اشتراک سے اپنے کیندروں اور آس پاس کے علاقوں کو صاف کرنے کیلئے مہم چلا رہے ہیں تاکہ خصوصی صفائی کا پیغام عام ہو۔ 5974 مقامات پر صفائی کی مہم شروع کی جاچکی ہے ان میں سے بیشتر مقامات پردھان منتری بھارتیہ جن اوشدھی کیندر ہیں۔ گوہاٹی کے این آئی پی ای آر نے گوہاٹی میں اپنے کیمپس کے علاوہ قریبی بازار اور اسکول کے علاقوں میں صفائی کی خصوصی مہم چلائی ہے ۔ محکمے اور دوسری ایجنسیوں کے تمام دفاتر میں بھی صفائی کی سرگرمیاں انجام دی گئی ہیں۔
محکمے نے اس مہم کے دوران پی ایم او ، ایم پی اور ریاستی حکومتوں کے حوالوں ، پارلیمانی یقین دہانیوں اور عوامی شکایات کے علاوہ ایک پی ایم او ریفرنٹس کو بھی نمٹانے کانشانہ مقرر کیا ہے۔ ان کاموں کے علاوہ کاغذی فائلوں اور برقی فائلوں کا جائزہ لینے اور انہیں ٹھکانے لگانے کا بھی فیصلہ کیا۔ محکمہ ان نشانوں کو پورا کرنے میں سرگرم ہے۔
فارماسیوٹیکل محکمہ 31 اکتوبر 2022 کے اختتام تک پرانے اور استعمال میں نہ آنے والے فائلوں، بیکار آلات کو ٹھکانے لگانے اور متعلقہ جگہوں کو صاف کرنے کے لئے کوشاں ہے۔
۔۔۔۔۔۔۔۔۔۔۔
ش ح۔ ع س۔ ع ن۔
U-11683
(Visitor Counter : 56
وزارت خزانہ
کمپنیوں کی نجکاری
نئی دہلی،16مارچ : حکومت نے نصف سے زائد حصص کی فروخت اور منیجمنٹ کنٹرول کی منتقلی کے ساتھ 24عوامی سیکٹرکی سرکاری کمپنیوں  بشمول ذیلی کمپنیوں ،اکائیوں اور مشترکہ ملکیت کی حامل کمپنیوں کی نجکاری کے لئے اصولی طورپر منظوری دی ہے ۔
یہ بات خزانہ اورکارپوریٹ امورکے وزیرمملکت جناب انوراگ سنگھ ٹھاکر نے آج لوک سبھامیں ایک سوال کے تحریری جواب میں بتائی ۔
حکومت، ایسی عوامی سیکٹرکی سرکاری کمپنیوں ، جوکہ ترجیحی شعبوں کی کمپنیاں نہیں ہیں، ان سے اسٹریٹجک طورپر سرمایہ نکالنے کی پالیسی پرعمل کرتی ہے ۔ اس مقصد کے لئے  قومی سیکوریٹی ،  وسیع حدتک خود مختاری کے ساتھ کام کاج اور  بازار کی خامیوں اور عوامی مقصدپرمشتمل معیارات کی بنیاد پراس طرح کی عوامی سیکٹرکی سرکاری کمپنیوں کی شناخت کرنے کے لئے نیتی آیوگ کو اختیارسونپاگیاہے ۔
عوامی سیکٹرکی سرکاری کمپنیوں  سے اسٹراٹیجک طورپر سرمایہ نکالنے کاکام بنیادی معاشی اصولوں کی بنیاد پرکیاجاتاہے ۔اس اصول کے تحت اس بات کو ملحوظ خاطررکھاجاتاہے کہ حکومت کو ان شعبوں سے باہرنکل آناچاہیئے ،جہاں مسابقتی بازار کافی پرانے ہوچکے ہیں اور جہاں اس طرح کی کمپنوں کے اقتصادی امکانات متعددعوامل مثلاسرمایے کی مزید فراہمی، ٹکنالوجی کی سطح پر ترقی اور جدیدکاری نیز منیجمنٹ کے موثر طریقہ کارکے سبب اسٹراٹیجک سرمایہ کاروں کے ہاتھوں میں بہترہونے کی امید دکھائی دیتی ہے ۔ اس طرح سے ملک کی مجموعی گھریلوپیداوار  میں بہتری آنے کی امید ہوتی ہے ۔
زراعت اور کاشتکاروں کی فلاح و بہبود کی وزارت
خصوصی مہم دوئم کے تحت زراعت اور کسانوں کی بہبود کے محکمے کی سرگرمیاں
بھارتی حکومت نے ڈی اے آر پی جی کی رہنمائی کے تحت خصوصی مہم دوئم شروع کی ہے، جس میں تمام وزارتوں، سرکاری محکموں، معاون اداروں اور پورے بھارت کے ان کے فیلڈ دفاتر کو شامل کیا گیا ہے۔
زراعت اور کسانوں کی بہبود کے محکمے نے اپنے انتظامی کنٹرول کے تحت سبھی معاون دفاتر، خود مختار اداروں اور تمام فیلڈ اکائیوں کا احاطہ کرنے کے لیے بھی وسیع منصوبے وضع کئے ہیں۔ کل 263 جگہوں کا انتخاب کیا گیا جہاں ملازمین، عوام اور تمام متعلقہ فریقوں کی شرکت سے مختلف سرگرمیاں پورے جوش و خروش کے ساتھ انجام دی جا رہی ہیں۔ اس مہم کے تحت جن مختلف سرگرمیوں کا احاطہ کیا گیا ہے ،ان میں دفتر کے احاطے کے اندر اور باہر صفائی ستھرائی کی مشقیں،کوڑا کرکٹ کو ہٹانا اور مفید مقاصد کے استعمال کے لیے علاقے کو خالی کرنا، تمام فائلوں کا نپٹارہ کرنا اور زیر التوا معاملات کو کم کرنا، ریاستی حوالہ جات، شکایات اور دیگر زیر التوا مسائل شامل ہیں۔
ڈی اے اینڈ ایف ڈبلیو نے ،عوامی شکایات اور پی ایم او کے حوالہ جات کو نمٹانے، فزیکل فائلوں کا جائزہ لینے اور ختم کرنے کی تعداد، مختلف مقامات پر چلائی گئی صفائی مہم کی تعداد، کچرے کو ٹھکانے لگانے سے حاصل ہونے والی آمدنی، جگہ خالی کرنے وغیرہ کے معاملے میں اب تک شاندار پیش رفت کی ہے۔
نگرانی کے مرحلے کے دوران، 370 عوامی شکایات کا ازالہ کیا گیا، 38249 فائلوں کا جائزہ لیا گیا اور 25445 فائلوں کو ختم کیا گیا اور 105 جگہوں پر آؤٹ ڈور صفائی مہم چلائی گئی، جس میں ملک کے دور دراز علاقوں میں ڈی اے اینڈ ایف ڈبلیو کے تمام فیلڈ دفاتر شامل ہیں۔ اس سے عوام میں صفائی ستھرائی مہم کے بارے میں بہتر بیداری پیدا ہو رہی ہے۔ اس کے علاوہ 95650 روپے مالئے کے طور پر حاصل ہوئے ہیں اور 6102 مربع فٹ جگہ خالی کرائی گئی ہے۔
دفتری جگہوں کی خوبصورتی کا کام دفتر کی گیلری کے ساتھ ساتھ کمروں سے تمام فرنیچر، غیر استعمال شدہ الیکٹرانک اشیاء وغیرہ کو ہٹا کر کیا جا رہا ہے، تاکہ جگہ بنائی کی جا سکے اور دفاتر کے اندر لائٹنگ کو بہتر بنایا جا سکے، تاکہ عملے کے کام کرنے کے لئے بہتر حالات پیدا ہو سکے۔ مدھوبنی پینٹنگ محکمہ زراعت اور کسانوں کی بہبود کے دفتروں کی دیواروں پر لگائی جا رہی ہیں۔
خصوصی مہم دوئم کے دوران زرعت کے مختلف موضوعات کی عکاسی کرنے والی مدھوبنی پینٹنگس کرشی بھون کے کوریڈور میں نصب کی گئیں ۔
۰۰۰۰۰۰۰۰


U-11680
(Visitor Counter : 78
وزیراعظم کا دفتر
یادگاروں  کی نیلامی کی مدت میں 12 تاریخ تک توسیع
وزیراعظم جناب نریندر مودی نے بتایا ہے کہ پی ایم مومنٹوز 2022 کی نیلامی کی مدت میں اس ماہ کی 12 تاریخ تک توسیع کردی گئی ہے۔
وزارت ثقافت کے ایک ٹوئیٹ کا حوالہ دیتے ہوئے وزیر اعظم نے ایک ٹوئیٹ میں کہا :
’’ یہ یادگاریں  اُن بہت سے خصوصی تحائف میں سے ہیں جو مجھے گزشتہ برسوں میں ملے ہیں۔ لوگوں کی خواہشات کا احترام کرتے ہوئے ان مومنٹوز کی نیلامی کی مدت میں 12 تاریخ تک توسیع کردی گئی ہے۔ لہٰذا اس میں شرکت کریں۔‘‘
وزارت اطلاعات ونشریات
پبلک سروس براڈکاسٹنگ کے لیے بڑا فروغ: اقتصادی امور کی کابینہ کمیٹی نے2025-26 تک 2539.61 کروڑ روپے کے اخراجات کے ساتھ مرکزی شعبہ کی ’براڈکاسٹنگ انفراسٹرکچر اینڈ نیٹ ورک ڈیولپمنٹ ‘ اسکیم کو منظوری دی
ملک کی 80 فیصد سے زیادہ آبادی کو کور کرنے کے لیے اے آئی آر کا ایف ایم کوریج بڑھے گا
دور دراز، قبائلی، بائیں بازو کی انتہا پسندی ، سرحدی علاقوں اور خواہش مند اضلاع میں رہنے والے لوگوں میں 8 لاکھ ڈی ڈی کے مفت ڈش ڈیٹی ایچ سیٹ ٹاپ باکس  تقسیم کیے جائیں گے
اقتصادی امور کی کابینہ کمیٹی نے پرسار بھارتی یعنی آل انڈیا ریڈیو  اور دوردرشن کے بنیادی ڈھانچے کی ترقی کے لیے 2539.61 روپےکروڑ کی لاگت والی مرکزی شعبہ کی اسکیم’’براڈکاسٹنگ انفراسٹرکچر اینڈ نیٹ ورک ڈیولپمنٹ‘‘  کے بارے میں وزارت اطلاعات و نشریات کی تجویز کو منظوری دے دی ہے۔ وزارت کی ’’براڈکاسٹنگ انفراسٹرکچر اینڈ نیٹ ورک ڈیولپمنٹ‘‘ اسکیم، پرسار بھارتی کو اپنے براڈکاسٹنگ انفراسٹرکچر کی توسیع اور اپ گریڈیشن، مواد کی ترقی اور تنظیم سے متعلق سول کام سے متعلق اخراجات کے لیے مالی مدد فراہم کرنے کا ایک ذریعہ ہے۔
پرسار بھارتی، ملک کے سرکاری نشریاتی ادارےکے طور پر، دوردرشن اور آل انڈیا ریڈیو کے ذریعے، خاص طور پر ملک کے دور دراز علاقوں کے لوگوں کے لیے، معلومات، تعلیم، تفریح اور مشغولیت کا سب سے اہم وسیلہ ہے۔ پرسار بھارتی نے کووڈ وباکے دوران صحت عامہ کے پیغامات اور عوام تک بیداری پھیلانے میں شاندار کردار ادا کیا ہے۔
بی آئی این ڈی اسکیم، سرکاری نشریاتی ادارے کو بہتر بنیادی ڈھانچہ کے ساتھ، اپنی سہولیات کی ایک جامع اپ گریڈیشن کرنے کے قابل بنائے گی جس سے ایل ڈبلیو ای، سرحدی اور اسٹریٹجک علاقوںسمیت اس کی رسائی وسیع ہوگی اور ناظرین کو اعلیٰ معیار کا مواد فراہم کیا جائے گا۔ اسکیم کا ایک اور اہم ترجیحی شعبہ ملکی اور بین الاقوامی سامعین کے لیے، اعلیٰ معیار کے مواد کی ترقی اور مزید چینلز کو ایڈجسٹ کرنے کے لیے ڈی ٹی ایچ پلیٹ فارم کی صلاحیت کو اپ گریڈ کرکے ناظرین کے لیے متنوع مواد کی دستیابی کو یقینی بنانا ہے۔ او بی وین کی خریداری اور ڈی ڈی اور اے آئی آر اسٹوڈیوز کی ڈیجیٹل اپ گریڈیشن کو بھی اس پروجیکٹ کے حصے کے طور پر کیا جائے گا تاکہ انہیں ایچ ڈی کے میعار کے مطابق تیار کیا جاسکے۔
اس وقت دوردرشن 36 ٹی وی چینل چلاتا ہے جس میں 28 علاقائی چینلز ہیں اور آل انڈیا ریڈیو 500 سے زیادہ نشریاتی مراکز چلاتا ہے۔ اس اسکیم سے ملک میں اے آئی آر -ایف ایم ٹرانسمیٹر کی کوریج، جغرافیائی رقبے کے لحاظ سے 66فیصداور آبادی کے لحاظ سے بالترتیب 59فیصد اور 68فیصدسے بڑھ کر 80فیصدہو جائے گی۔ اس اسکیم میں دور دراز، قبائلی، ایل ڈبلیو ای اور سرحدی علاقوں میں رہنے والے لوگوں میں سے8 لاکھ سے زیادہ لوگوں کو ڈی ڈی فری ڈش ایس ٹی بی کی مفت تقسیم کا بھی تصور کیا گیا ہے۔
پبلک براڈکاسٹنگ کے دائرہ کار کو بڑھانے کے علاوہ، نشریاتی ڈھانچہ کو جدید بنانے اور فروغ دینے کے پروجیکٹ میں نشریاتی آلات کی فراہمی اور تنصیب سے متعلق مینوفیکچرنگ اور خدمات کے ذریعے بالواسطہ روزگار پیدا کرنے کی صلاحیت بھی ہے۔ اے آئی آر اور ڈی ڈی کے لیے مواد کی تخلیق اور مواد کی اختراع میں ٹی وی/ریڈیو پروڈکشن، ٹرانسمیشن اور متعلقہ میڈیا سے متعلقہ خدمات سمیت مواد کی تیاری کے شعبے میں میڈیا کے مختلف شعبوں کا تجربہ رکھنے والے افراد کی بالواسطہ ملازمت کی صلاحیت ہے۔ مزید یہ کہ ڈی ڈی فری ڈش کی رسائی کو بہترکرنے کے منصوبے سے، ڈی ڈی فری ڈش ڈی ٹی ایچ باکسز کی تیاری میں روزگار کے مواقع پیدا ہونے کی امید ہے۔
حکومت ہند، دوردرشن اور آکاشوانی  کے بنیادی ڈھانچے اور خدمات کی ترقی، جدید کاری اور استحکام کے لیے اپنے عزم کا اعادہ کرتی ہے، جوکہ ایک مسلسل عمل ہے۔
وزارت دفاع
سپریم کورٹ نے10 اپریل 2019 کو 36 رافیل طیارے کی خریداری معاملےپر حکم جاری کیا
نئی دہلی،10 اپریل/ سپریم کورٹ نے 10 اپریل 2019 کو 36 رافیل طیارے کی خریداری معاملےپر حکم جاری کیا ہے۔ ایک نظر ثانی عرضداشت کے ذریعہ عرضی گذاروں نے پٹیشن دائر کی تھی کہ جن دستاویزات پر بھروسہ یا اعتماد کیا گیا ہے ان میں سے کچھ دستاویزات کو عوام کے تجزیے کے لئے سامنے نہیں لایا ہے۔ مرکزی حکومت نے ، نظر ثانی عرضداشتوں کا جائزہ لیتے وقت کہا تھا کہ جن زمروں میں دستاویزات کو رکھا گیا ہے وہ قابل اعتبار نہیں ہیں۔
سپریم کورٹ نے جو حکم آج جاری کیا ہے اس کے تحت حکومت نظر ثانی عرضداشتوں پر فیصلہ لیتے وقت ا ن دستاویزات کا بھی جائزہ لے گا۔ یہ ریوپٹیشن کافی وقت سے زیر التوا ہیں اور ان پر سنوائی ابھی باقی ہے۔
سپریم کورٹ نے 14 دسمبر 2018 کے اپنے مدلل فیصلے اور حکم نامے میں رٹ پٹیشن کو پہلے ہی خارج کر دیا تھا۔
اس بات کا اعادہ کیا گیا ہے کہ عرضی گزار، قومی سلامتی اور دفاع سے متعلق ایک معاملے پر چنندہ اور اندرونی خفیہ مشاورات کی نامکمل تصویر پیش کرنے کی نیت سے ان دستاویزات کا استعمال کر رہے ہیں۔ عرضی گذاروں کے ذریعہ پیش کئے گئے دستاویزات یہ نکالنے میں ناکامیاب ہیں کہ کیسے ان معاملات سے نپٹا جائے اور حل نکالا جائے گا اور مجاز اتھارٹی سے اس سلسلے میں کیسے ضروری منظوری حاصل کی جائے گی۔ عرضی گذاروں کی جانب سے یہ چنندہ اور حقیقت سچائی کی نامکمل پیشکش اور ریکارڈز ہیں۔
حکومت نے سپریم کورٹ کے ذریعہ مطلوبہ ضروری معلومات عدالت کو فراہم کرائی ہیں اور عدالت کے احکامات کے مطابق عرضی گزاروں کو بھی نیز مجوزہ طریقہ کار کے مطابق عدالت کو بھی یہ معلومات فراہم کرائی ہیں ۔حکومت نے سی اے جی کو مطلوبہ تمام ریکارڈس اور فائلیں بھی مہیا کرائی ہیں۔ حکومت کی خصوصی تشویش اس بات کو لے کر ہے کہ قومی سلامتی سے متعلق حساس اور درجہ بند معلومات منظر عامپر دستیاب ہوں گی۔
U. No.1826
(Visitor Counter : 71
وزارت دفاع
اگنی ویر اور دیگرزمروں کے طو ر پر آرمی میں بھرتی کے لیے آن لائن کامن انٹرنس امتحان شروع
ہندوستانی فوج نے پہلے قدم کے طور پر کمپیوٹر پر مبنی آن لائن کامن انٹرنس امتحان کے آغاز کے ساتھ اگنی ویر، جونیئر کمیشنڈ آفیسرز اور دیگر زمروں کی بھرتی کے طریقہ کار کو تبدیل کر دیا ہے۔ اہل رجسٹرڈ امیدواروں کے لیے آن لائن سی ای ای آج ہندوستان بھر کے 176 علاقوں میں 375 امتحانی مراکز پر شروع ہوا ہے اور یہ 26 اپریل 2023 تک جاری رہے گا۔
آن لائن امتحان کا انعقاد ایجوکیشن کنسلٹنسی سروسز انڈیا لمیٹڈ کی مدد سے کیا جا رہا ہے، جو وزارت تعلیم کے تحت ایک منی رتن کمپنی ہے۔
ملک میں نوجوانوں کی تکنیکی صلاحیتوں کے میدان میں نمایاں بہتری آئی ہے اور بہتر نیٹ ورک کنیکٹیویٹی اور اسمارٹ فونز کے پھیلاؤ کے ساتھ، نوجوانوں کو اب بذات خود حاضری کے ساتھ امتحانات میں شرکت کے لیے لمبی دوری کا سفر کرنے کی بجائے آن لائن امتحان دینے کا اختیار دیا گیا ہے۔ تبدیل شدہ طریقہ کار انتخاب کے دوران علمی پہلو پر زیادہ توجہ کو یقینی بنائے گا اور بدعنوانی کے امکانات کو روکے گا۔ یہ ملک بھر میں وسیع تر رسائی حاصل کرے گا اور بھرتی ریلیوں کے دوران نظر آنے والے بڑے ہجوم کو بھی کم کرے گا تاکہ انہیں زیادہ منظم اور آسان طریقے سے چلایا جا سکے۔
نئی بھرتی کا طریقہ کار تین مرحلوں میں انجام دیا جائے گا۔ پہلے مرحلے میں، تمام امیدوار جنہوں نے رجسٹریشن اور آن لائن درخواست www.joinindianarmy.nic.in پر دی ہے، وہ آن لائن کامن انٹرنس امتحان سے گزریں گے۔ دوسرے مرحلے میں، شارٹ لسٹ کیے گئے امیدواروں کو جون 2023 سے بھرتی ریلیوں کے لیے بلایا جائے گا جو متعلقہ آرمی ریکروٹمنٹ آفس کے ذریعے طے کیے گئے مقامات پر مرحلہ وار ہوں گے جہاں وہ جسمانی فٹنس ٹیسٹ اور جسمانی پیمائش کے ٹیسٹ سے گزریں گے۔ آخر میں، تیسرے مرحلے میں منتخب امیدواروں کا میڈیکل ٹیسٹ ہوگا۔ اس کے بعد کامیاب امیدواروں کی حتمی میرٹ لسٹ کا اعلان کیا جائے گا۔
ترمیم شدہ بھرتی کا نظام بھرتی کے عمل کو مزید ہموار، شفاف بنائے گا اور ملک میں دستیاب جدید ترین اطلاعاتی ٹیکنالوجی کے بنیادی ڈھانچے سے بہتر سے بہتر طور پر استفادہ کرنے کے لیے ڈیزائن کیا گیا ہے۔
وزیراعظم کا دفتر
وزیراعظم نریندر مودی نے شیام جی کرشنا ورما کو ، ان کی جینتی پر خراج عقیدت پیش کیا
وزیر اعظم جناب نریند رمودی نے شیام جی کرشنا ورما کو ، ان کی جینتی پر خراج عقیدت پیش کیا۔وزیراعظم نے 2003 میں سوئٹزر لینڈ سے شیام جی کرشنا ورما کی استھیوں کو واپس بھارت لانے کی بھی بات کہی اور 2015 میں انہوں نے برطانیہ سے اپنی اسناد ےحاصل کی تھیں ۔
سلسلے وار ٹویٹ میں وزیر اعظم نے کہا کہ عظیم انقلابی شخصیت  اور مجاہد آزادی شیام جی کرشناکو ان کی جینتی پر خراج عقیدت، ملک کو غلامی سے آزاد کرانے کے لئے انہوں نے اپنی زندگی وقف کردی تھی۔ ملک کی آزادی کی لڑائی میں ان کی خدمات کو کبھی بھلایا نہیں جاسکے گا۔انہوں نے کہا کہ یہ ضروری ہے کہ نوجوان بھارت ، ان کی عظمت اور ہمت کے بارے میں مزید جاننے کی کوشش کرے ۔
وزارت خزانہ
سیبی اصولوں کی خلاف ورزی کرنے پر 58 کمپنیوں کے حصص کے لین دین کی تحقیقات کرا رہا ہے
28 فروری 2023 تک، سیکورٹیز اینڈ ایکسچینج بورڈ آف انڈیا ،  کے ضوابط، 2003 کی خلاف ورزی پر 58 کمپنیوں کے حصص میں سودے کی تحقیقات کر رہا ہے، جس میں ہیرا پھیری اور غیر منصفانہ تجارتی طرز عمل بھی شامل ہے۔
یہ بات مرکزی وزیر مملکت برائے خزانہ جناب پنکج چودھری نے آج راجیہ سبھا میں ایک سوال کے تحریری جواب میں کہی۔
وزیر موصوف نے مزید کہا کہ سیبی نے بتایا ہے کہ اس نے شیل کمپنیوں کی نشاندہی نہیں کی ہے۔
۔۔۔
ش ح۔ا س۔ ت ح ۔
U–3423
(Visitor Counter : 53
وزیراعظم کا دفتر
وزیراعظم نے افغانستان کے صدر کا شکریہ ادا کیا
نئی دہلی،23؍مارچ،وزیراعظم جناب نریندر مودی نے کووڈ – 19 ایمرجنسی فنڈ میں تعاون کے لئے افغانستان کے صدر جناب اشرف غنی کا شکریہ ادا کیا ہے۔
وزیراعظم نے ایک ٹوئیٹ میں کہا ہے کہ ’’ جنوب ایشیائی پڑوس کے ساتھ یکجہتی کے طور پر کووڈ- 19 ایمرجنسی فنڈ میں ایک ملین ڈالر کے تعاون کے لئے افغانستان کا شکریہ۔ وزیراعظم نے کہا ’’تشکر صدر اشرف غنی‘‘۔
۔۔۔۔۔۔۔۔۔۔۔۔۔۔۔۔۔۔۰۰۰۰۰۰۰۰


U-1385
(
وزیراعظم کا دفتر
وزیر اعظم نے گاندھی اسمرتی پر دعائیہ تقریب میں شرکت کی
وزیر اعظم جناب نریندر مودی نے آج دن کے اوائل میں نئی دہلی واقع گاندھی اسمرتی میں منعقدہ ایک دعائیہ تقریب میں شرکت کی۔
وزیر اعظم نے ٹوئیٹ کیا؛
’’آج دن کے اوائل میں گاندھی اسمرتی میں منعقدہ ایک دعائیہ تقریب میں شرکت کی۔‘‘
وزارتِ تعلیم
مرکزی وزیر تعلیم نے کیندریہ ودیالیوں کی چار نئی تعمیر شدہ عمارتوں کا افتتاح کیا
اڈیشہ، راجستھان اور ہریانہ جیسی ریاستوں میں ان نئے تیار شدہ کیمپس سے تقریباً 4000 طلبہ فیضیاب ہوں گے: وزیر تعلیم
مرکزی وزیر تعلیم جناب رمیش پوکھریال ‘نشنک’ نے ویڈیو کانفرنسنگ کے ذریعہ جمعرات کے روز چار کیندریہ ودیالیوں کی نئی تعمیر شدہ عمارتوں کا مجازی طور پر افتتاح کیا۔ تین ریاستوں میں کے وی کی جن چارعمارتوں کا افتتاح کیا گیا ہے وہ کے وی نایاگڑھ  ، کے وی مہولڈیہ ، ریرنگ پور  ، کے وی ہنومان گڑھ  اور کے وی نمبر 3 فرید آباد  ہیں۔
ویڈیو کانفرنسنگ کے توسط سے براہ راست پروگرام سے خطاب کرتے ہوئے جناب رمیش پوکھریال' نشنک' نے کہا کہ تقریبا کل 70 کروڑ روپئے کی لاگت سے تعمیر کردہ یہ چار کیندریہ ودیالیہ اب تک عارضی عمارتوں میں چل رہے ہیں۔ انہوں نے کہا کہ اڈیشہ، راجستھان اور ہریانہ جیسی ریاستوں میں ان نئے تیار شدہ کیمپس سے تقریبا 4000 طلبہ فیضیاب ہوں گے۔ وزیر موصوف نے طلباء ، والدین ، اساتذہ ، پرنسپل اور ودیالیہ انتظامیہ کمیٹی کے ارکان کے تئیں اپنی نیک خواہشات کا اظہار کیا۔ انہوں نے کہا کہ جدید سہولیات سے آراستہ یہ نئی عمارتیں چار کے وی میں درس و تدریس کے عمل کو مزید تقویت بخشیں گی اور ہمارے طلباء کے لئے نئی گنجائش کھولیں گی۔ جناب پوکھریال نے خصوصی طور پر ریاستی حکومتوں سے درخواست کی کہ وہ ایسے تمام منظور شدہ کیندریہ ودیالیوں کے لئے زمین کی منتقلی کے عمل میں تیزی لائیں جو عارضی عمارتوں میں چل رہے ہیں۔
جناب پوکھریال نے بتایا کہ کے وی کی چاروں نئی عمارتوں کو ’گرین بلڈنگ‘ کے اصولوں کے مطابق تعمیر کیا گیا ہے اور زیادہ سے زیادہ پانی کے تحفظ کو یقینی بنانے کے لئے بارش کے پانی کے تحفظ کے نظام کی سہولت فراہم کی گئی ہے۔ دیویانگ لوگوں کے لئے آسانی سے رسائی کے لئے عمارتیں رکاوٹ سے پاک تعمیر کی گئی ہیں۔ طلباء کی فٹنس کے تئیں حوصلہ افزائی کے لئے کھیلوں اور جسمانی سرگرمیوں کے لئے کافی جگہ الاٹ کی گئی ہے۔
نو تعمیر شدہ کے وی عمارتوں کی تفصیلات مندرجہ ذیل ہیں۔
1. کے وی نایاگڑھ 
اس ودیالیہ کو سال 2010۔11 میں قائم کیا گیا تھا۔ یہ کلاس 1 سے 12 تک عارضی عمارت میں چل رہی ہے ۔ کے وی ایس نے
16.39
کروڑ کی لاگت سے ایک عمدہ عمارت تعمیر کی ہے جس میں تمام جدید سہولیات ہیں۔ اس وقت ریاست اوڈیشہ میں 62 کے وی ہیں۔
2.کے وی مہولڈیہ ، ریرنگ پور 
اس ودیالیہ کو سال 2016-17 میں قائم کیا گیا تھا۔ یہ کلاس 1 سے 11 تک ایک عارضی عمارت میں چل رہی ہے۔ کے وی ایس نے16.06کروڑ کی لاگت سے ایک عمدہ عمارت تعمیر کی ہے جس میں تمام جدید سہولیات ہیں۔ اس وقت ریاست اوڈیشہ میں 62 کے وی ہیں۔
3.کے وی ہنومان گڑھ 
اس ودیالیہ کو سال 2014-15 میں قائم کیا گیا تھا۔ یہ کلاس 1 سے 10 تک عارضی عمارت میں چل رہی ہے۔ کے وی ایس نے16.06کروڑ روپئے کی لاگت سے ایک عمدہ عمارت تعمیر کی ہے جس میں تمام جدید سہولیات اس وقت راجستھان ریاست میں 77 کے وی ہیں۔
4. کے وی نمبر 3 فرید آباد 
اس ودیالیہ کو سال 2003-04 میں قائم کیا گیا تھا۔ یہ کلاس 1 سے 11 تک ایک عارضی عمارت میں چل رہی ہے۔ کے وی ایس نے20.19کروڑ کی لاگت سے ایک عمدہ عمارت تعمیر کی ہے جس میں تمام جدید سہولیات ہیں۔ اس وقت ہریانہ ریاست میں 34 کے وی ہیں۔
سائنس اور ٹیکنالوجی کی وزارت
جھینگروں کی چوں چوں،جلد ہی ان کی نسلوں کی شناخت بن سکتی ہے
انسپائر فیکلٹی فیلو ڈاکٹر رنجن جائسوارا کی تحقیق سے ہندوستان میں تقریبا 140جھینگر کے اقسام کے درمیان ارتقائی رشتےکو سمجھنے میں مدد ملے گی
نئی دہلی، 18/نومبر 2020 ۔ جھینگر کی چوں چوں کا استعمال جلد ہی ان کے متنوع اقسام کی نگرانی کرنے کے لیے کیا جاسکتاہے۔سائنسداں صوتی سگنل لائبریری قائم کررہے ہیں جو جھینگروں کے مختلف اقسام کا پتہ لگانے میں مدد فراہم کرسکتی ہے۔
صورریات پر مبنی روایتی اصول تجنیس میں جھینگروں کے مختلف اقسام کی شناخت کرنے میں طویل سفر طے کیا ہے ۔ لیکن یہ خفیہ نوع کے اقسام میں حد سے تجاوز کرنے کے لئے کافی نہیں ہوتا ہے۔ دو یا دو سے زیادہ شکل پسندی سے جدا نہ ہونے والا اقسام کا ایک گروہ  یا ایک ہی نوع کے افراد جو متنوع شکلیں بیان کرتے ہیں ۔ لہذا ، شناخت صرف اور صرف نفسیاتی خصوصیات پر مبنی ہے جس سےاقسام کے تنوع کو کم کرنا یا زیادہ سمجھا جاتا ہے۔
اس چیلنج پر قابو پانے کے لئے پنجاب یونیورسٹی کے ڈپارٹمنٹ آف زولیوجی میں محکمہ سائنس اور ٹیکنالوجی کی انسپائر فیکلٹی فیلو ڈاکٹر رنجن جائسوارا ،زمینی جھینگروں کے لیے ایک صوتی سگنل لائبریری قائم کرنے کے لئے کام کر رہی ہیں جس کو ایک نان انویسیو ٹول کے طور پر استعمال کیا جاسکتا ہے۔یہ لائبریری ڈیجیٹل انداز کی ہوگی جس کو خودکار طریقے سے جھینگروں کے اقسام کی شناخت اور دریافت کے ساتھ ساتھ ہندوستان میں جھینگروں کی نئی اقسام کے ڈکومینٹیشن کے لیے موبائل فون اپلیکیشن کے ذریعہ استعمال کیا جاسکتا ہے۔
ڈاکٹر جیسواڑہ کی بطور ڈی ایس ٹی انسپائر فیکلٹی ریسرچ مخفی جھینگر کے اقسام کی شناخت کے مسئلے کو حل کرتی ہے تاکہ جدید نوعیت کے ٹولز کو انٹیگریٹیو فریم میں اقسام کے حدود کو بیان کرنے میں استعمال کیا جاسکے۔
ان ٹولز میں صوتی اشارے ، ڈی این اے کی ترتیب ، اور اقسام کے تنوع کا مطالعہ کرنے میں فونوٹیکٹک طرز عمل کے اعداد و شمار شامل ہیں۔ وہ ماڈل حیاتیات کے طور پر زمینی جھینگرکا استعمال کرتی ہیں۔ جنرل آف زلوجیوکل سیسٹیمیٹکس اینڈ ایوولوشنری ریسرچ جرنل میں شائع اپنی تحقیق میں ، انہوں نے اس بات کو اجاگر کیا ہے کہ اقسام کے ساتھ مخصوص بایوکوسٹکس سگنلز اقسام کی حدود کو نشان زد کرنے میں ایک انتہائی موثر اور قابل اعتماد ٹول ہیں اور اس کی مدد سے اقسام کی کثرت اور تنوع کا اندازہ لگایا جاسکتا ہے۔
ڈاکٹرجائسوارا نے تحقیق کی ہے کہ بائیوواکسٹک سگنل اور شماریاتی تجزیوں کی بنیادی مہارت سے خفیہ نوع کے معاملے کو معاشی طور پر حل کیا جاسکتا ہے۔مربوط طریق کار پر مبنی یہ مطالعات ہندوستان ، برازیل ، پیرو اور جنوبی افریقہ میں جھینگروں کی متعدد پوشیدہ اور نئی نسلوں کی دریافت کا سبب بنے ہیں۔
زمینی جھینگر نیورو اتھولوجی ، طرز عمل کی ماحولیات ، تجرباتی حیاتیات اور صوتیات کے شعبے میں سب سے زیادہ استعمال کیے جانے والے ماڈل عضویہ میں سے ایک ہے۔ اس کے اندرایک دوسرے کے خلاف اپنے اگلے پروں سےنہایت تیزی کے ساتھ رگڑ بلند صوتی سگنل تیار کرنے کی انوکھی صلاحیت ہے۔
ڈاکٹر جائسواراکا منصوبہ ہے کہ فیلوجینیٹک رشتے قائم کیے جائیں اور ہندوستان میں زمینی جھینگر کی تقریبا 140 قسام کے درمیان ارتقائی تعلقات کو سمجھنے کا بندوبست کیا جائے ۔ یہ مطالعہ عالمی سطح پر سائنسی برادری کو ایک ارتقائی فریم ڈھانچہ فراہم کرے گا۔
شکل: فیلڈ ورکرگپھا میں جھینگرکی تلاش کرتے ہوئے۔
Publication links: DOI: 10.1111/jzs.12298
DOI: 10.11646/zootaxa.4545.3.1
مزیدتفصیلات کے لیے ڈاکٹر رنجن جائسوارا سے  پر رابطہ کیا جاسکتا ہے۔
وزیراعظم کا دفتر
وزیراعظم نے چھتیس گڑھ کے یوم تاسیس پر وہاں کے عوام کو مبارکباددی
نئیدہلی یکمنومبر۔وزیر اعظم نریندر مودی نے آج چھتیس گڑھ کے یوم تاسیس پر وہاں کے عوام کو مبارکباددی۔
چھتیس گڑھ کو قدرتی خوبصورتی کا ایک خزانہ قرار دیتے ہوئے وزیر اعظم نے خواہش ظاہر کی کہ متعدد ثقافتوں کے سنگم والی یہ ریاست ترقی کی راہ پر آگے بڑھے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ن ا۔رم
U-4867
(
سائنس اور ٹیکنالوجی کی وزارت
سائنسدانوں نے قومی کانفرنس میں کوانٹم ڈیوائسز، کوانٹم میٹریل، توانائی منتقلی اور اسٹوریج میں نینوٹیکنالوجی ایپلی کیشن کے بارے میں تبادلہ خیال کیا
نئی دہلی:21؍اگست،2021۔نینومیٹریل پر کام کرنے والے سائنسدانوں اور ملک بھر کے طلباء نے دو روزہ قومی کانفرنس میں کوانٹم ڈیوائسز، کوانٹم میٹریل ، توانائی منتقلی اوراسٹوریج میں نینو تکنیک کے استعمال پر زور دیتے ہوئے طبیعات کے شعبے میں نینو میٹریل کے استعمال اور پیش رفت پر تبادلہ خیال کیا۔
انڈین انسٹی ٹیوٹ آف سائنس، بنگلورکے پروفیسر، سائنسداں اور اس میدان میں دنیا بھر میں مشہور ومعروف ڈی ڈی شرما نے کانفرنس میں نینو میٹریلس کی طبیعات  پر بولتے ہوئے کہا کہ نینومیٹریل کی الیکٹرانک ساخت ایک بہت اہم شعبہ ہے جس میں کوانٹم ڈیوائس ، کوانٹم میٹریل، توانائی منتقلی اور اسٹوریج میں کافی امکانات ہیں اور ترقی پذیر خیالات کے حامل بہت سے نوجوان اس میں گہری دلچسپی دکھا رہے ہیں۔
حکومت ہند کے محکمہ برائے سائنس وٹیکنالوجی  کے تحت انسٹی ٹیوٹ آف نینو سائنس اینڈ ٹیکنالوجی  ، موہالی کے ذریعے کانفرنس کا انعقاد کیا گیا جو کہ ایک خود مختار ادارہ ہے۔ چنڈی گڑھ میں 21 اگست 2021کے دوران ہائی برڈ موڈ میں ملک بھر کے مختلف تعلیمی اور سائنسی اداروں کے 20 ماہر مقررین سمیت 100 شرکاء نے حصہ لیا۔ اس کے تحت نینو سائنس اور نینوٹیکنالوجی سے متعلق طبیعات کے متنوع شعبوں پر تبادلہ کیا گیا۔
اس دوران آئی این ایس ٹی کے ڈائرکٹر پروفیسر امیتابھ پاترا نے زور دیکر کہا کہ یہ کانفرنس مقتدر سائنسدانوں ، تعلیمی ماہرین کے ساتھ ساتھ طلباء اور نوجوان محققین کیلئے میٹریل فزکس میں تحقیق پر نوٹ کاباہمی تبادلہ کرنے کیلئے ایک بہترین پلیٹ فارم ہے۔ اس کے علاوہ نوجوان محققین کو مشارکتی کاموں کیلئے ایک پلیٹ فارم فراہم کرسکتا ہے۔
ایچ او ڈی کوانٹم مٹیریلس اینڈ ڈیوائس یونٹ  ، آئی این ایس ٹی اور کانفرنس کے مشترکہ کنوینر ڈاکٹر سوانکر چکرورتی نے اس بات پر روشنی ڈالی کہ یہ کانفرنس محققین کو مختلف اداروں کے درمیان اشتراک وتعاون کے ذریعے اہل سائنسدانوں کی کوششوں کو آگے بڑھانے کا موقع فراہم کریگا اور انہیں اس کا فائدہ اٹھانے میں بھی مدد کریگا۔ انہوں نے کہا کہ نئی قائم کردہ کیو ایم اے ڈی اکائی جیسی سہولتیں ملک میں کوانٹم میٹریل کی ضرورتوں کو پوراکرسکتی ہے۔
پی این ایم کانفرنس کے کنوینر احسان علی نے کہا’’یہ اداروں میں کام کررہے سائنسدانوں کے درمیان ایک پل تعمیر کریگا‘‘۔
انڈین انسٹی ٹیوٹ آف سائنس بنگلور کے پروفیسر ارندم گھوش ، انڈین انسٹی ٹیوٹ آف ٹیکنالوجی، روپر کے پروفیسر راجیش وی نائر، ایس این بوس نیشنل سینٹر فار بیسک سائنسزکی پروفیسر تنوشری ساہا داس گپتا نےکوانٹم اور نینو میٹریل کے مختلف موضوعات پر اپنے تجربا ت کا تبادلہ کیا۔ ایچ او ڈی کیمیکل بایولوجی یونٹ آئی این ایس ٹی کی ڈاکٹر شرمسٹھا سنہا اور انرجی اینڈ انوائرمنٹ کے ایچ او ڈی ڈاکٹر کمل کنن کیلاسم نے بھی کانفرنس میں حصہ لیا۔ نوجوان طلباء نےکانفرنس کے دوران منعقدہ ایک پوسٹر سیشن میں بھی حصہ لیا۔
ش ح۔م ع۔ ع ن
U NO:8136
(Visitor Counter : 149